सूरत। अठवालयंस में 125 साल से भूत मामा की पूजा हो रही है। एक पेड़ के नीचे स्थित मंदिर में लोग आकर श्रद्धापूर्वक माथा टेकते हैं। हर साल 4 मार्च को मंदिर की सालगिरह का आयोजन होता है। इस बार दस हजार लोगों के आने की संभावना है। परीक्षा के समय यहां आने वालों में युवाओं की संख्या में काफी इजाफा होता है। किसी भी शुभ प्रसंग पर यहां आमंत्रण पत्र भी चढ़ाए जाते हैं। वंजारा के अवसान के बाद बनी समाधि…
आदर्श सोसायटी में वंजारा भूतमामा का छोटा सा मंदिर है। जहां रोज श्रद्धालु आते हैं। इस मंदिर के इतिहास के बारे में किशोर भाई पटेल बताते हैं कि करीब 125 साल पहले यहां अकाल पड़ा था। उस समय वंजारों की एक टोली डेरा-तम्बू लगाकर यहां बसेरा करती थी। इसमें से एक वंजारे का अवसान हो गया। उसकी समाधि बना दी गई, तब से वंजारा भूतमामा के रूप में इस स्थान को पहचाना जाता है। इस स्थान पर 125 साल पुराना पेड़ है, जिस पर वंजारा मामा का वास होना बताया गया है।
दस साल से मनाई जा रही है सालगिरह
वंजारा भूतमामा के मंदिर में हर साल 4 मार्च को सालगिरह महोत्सव मनाया जाता है। इसकी तैयारी में आज यहां दस हजार लोगों के लिए 900 किलो चावल और साढ़े 6 मन लपसी का महाप्रसाद तैयार किया गया है।
परीक्षा के समय कॉलेजियन युवाओं का मेला
परीक्षा के इस मौसम में यहां कॉलेजियन युवाओं का मेला लग जाता है। हर कोई मनौती लेकर आता है। श्रद्धा से माथा टेकता है, ताकि उसकी मनोकामना पूरी हो जाए। कई लोग चढ़ावे में बीड़ी-सिगरेट का भोग भी लगाते हैं। कुछ मुस्लिम परिवार भी हैं, जो हर साल यहां आते हैं। सभी वंजारा मामा की मनौती मांगते हैं। इसके अलावा शुभ प्रसंग पर यहां लोग आमंत्रण पत्र भी रख जाते हैं, ताकि प्रसंग पूरी सादगी के साथ निर्विघ्न सम्पन्न हो जाए।
आगे की स्लाइड्स में देखें PHOTOS...
hin_Deva awa_Deva awa_Deva hin_Deva hin_Deva hin_Deva hin_Deva